
בבית הדין הצבאי לערעורים
בפני: 

                                    אלופה     אורלי      מרקמן  –              הנשיאה
                                    תא"ל       נועה         זומר    –  המשנה לנשיאה
                                    אל"ם      מאיר       ויגיסר  –                  שופט



בעניין:

X/XXXXXXX סמל ג' ס' – המערער (ע"י ב"כ, רס"ן (מיל') ואסים דאהר, סרן עדן בן חמו, סגן דורי סאקוב)


נ ג ד


התובע הצבאי הראשי – המשיב (ע"י ב"כ, רס"ן אוהד מנור, סרן הודיה אביב, קמ"ש (מיל') דניאל אורן, קמ"ש אופק אללוף)

ובעניין:


התובע הצבאי הראשי – המערער (ע"י ב"כ, רס"ן אוהד מנור, סרן הודיה אביב, קמ"ש (מיל') דניאל אורן, קמ"ש אופק אללוף)


נ ג ד


X/XXXXXXX סמל ג' ס' – המשיב (ע"י ב"כ, , רס"ן (מיל') ואסים דאהר, סרן עדן בן חמו, סגן דורי סאקוב)



ערעור על פסק הדין של בית הדין הצבאי המחוזי במחוז שיפוטי המרכז שניתן בתיק מרכז ת"פ 83126-07-25 (סא"ל אנסטסיה סורז'נקו – אב"ד, רס"ן סטיב בנימין בלחסן – שופט, רס"ן נטע קציר – שופטת) ביום 15.6.2026. ערעור התביעה התקבל. ערעור ההגנה התקבל.

פ ס ק - ד י ן

1. המערער, סמל ג' ס', זוכה לאחר שמיעת ראיות מן העבירה שיוחסה לו בכתב האישום - הוצאת נשק מרשות הצבא, לפי סעיף 78 לחוק השיפוט הצבאי, התשט"ו-1955, והורשע בעבירה של הוצאת רכוש מרשות הצבא, לפי סעיף 77 לחוק השיפוט הצבאי ובעבירה הנוספת שיוחסה לו בכתב האישום, התנהגות שאינה הולמת, לפי סעיף 130 לחוק השיפוט הצבאי. בקליפת אגוז נציין כי בית הדין קמא המיר את סעיף האישום במסגרת הכרעת הדין כסעד לטענות ההגנה שהתקבלו, בדבר תחולתה של הגנה מן הצדק בעקבות פגמים בחקירה. 
2. בגין הרשעתו, מצא בית הדין קמא הנכבד להשית על המערער 75 ימי מאסר בפועל, מתוכם 44 ימים בכליאה (כמניין ימי מעצרו), ו - 31 ימים בדרך של עבודה צבאית. כמו כן, הוטלו עליו עונשי מאסר מותנה והורדה לדרגת טוראי. 
3. שני הצדדים לא השלימו עם פסק הדין. התביעה הצבאית עתרה כנגד זיכויו של המערער מעבירה של הוצאת נשק מרשות הצבא והרשעתו בעבירה של הוצאת רכוש מרשות הצבא, וכן כנגד קולת העונש, ואילו ההגנה ביקשה לזכותו כליל ולחלופין - להקל בעונשו. 
4. בתום הדיון בערעור ובעקבות הערותינו, הודיעו הצדדים כי הגיעו להסכמות הן בנוגע לסעיף ההרשעה והן בנוגע לעונש. הצדדים מסרו במשותף כי "בבחינת יישום דוקטרינת ההגנה מן הצדק על ידי בית הדין קמא, קביעותיו של בית הדין בכל הנוגע לסעדים הראויים בנסיבות העניין שגויה. לכן, הצדדים נקשרו בהסדר טיעון לפיו [המערער] יורשע בשתי עבירות של החזקת חלק שאינו מהותי בנשק שלא כדין (לפי סעיף 144(א) סיפה לחוק העונשין) חלף הרשעתו בעבירה של הוצאת רכוש מרשות הצבא, וכן בעבירה של ניסיון להחזקת חלק שאינו מהותי בנשק כאמור. ביחס להחזקת התחמושת וחלף האמור בפסק דינו של בית הדין המחוזי, מוסכם ש[המערער] החזיק מעל ל-100 קליעי תחמושת שלא כדין". 
5. בהתאם להסכמות אלו ובהתחשב בנסיבותיו האישיות "ובפרט מצבו הנפשי החריג ותרומתו לאורך המלחמה", עתרו הצדדים במשותף להשית על המערער 44 ימי מאסר בפועל, שהם כמניין ימי מעצרו. התביעה הדגישה כי אין בהסדר הטיעון כדי ללמד על מדיניות הענישה שלה היא עותרת וכי ההסכמות לעניין העונש מותאמות לנסיבות העבירה ולנסיבותיו האישיות של המערער. 
6. עתירתם המשותפת של הצדדים אכן הולמת את פרטי הרשעתו המוסכמים של המערער, ויש בה משום מענה ראוי ומתאים להשתלשלות העניינים החריגה בחקירה וליישום ההגנה מן הצדק, בנסיבות העניין. לפיכך, חלף ההרשעה בעבירה של הוצאת רכוש מרשות הצבא, יורשע המערער בעבירה לפי סעיף 144(א) סיפה לחוק העונשין, התשל"ז-1977, שעניינו עבירה של החזקת חלק שאינו מהותי בנשק, לצד הרשעתו בעבירה של התנהגות שאינה הולמת, לפי סעיף 130 לחוק השיפוט הצבאי. 
7. בהמשך לאמור, בהתחשב בנסיבותיו של המערער כמפורט לעיל ובפרט, בהידרדרות במצבו הנפשי ובקשר בינה לבין שירותו הצבאי התורם - מצאנו לכבד את עתירתם המשותפת של הצדדים לעונש. עונש המאסר בפועל יועמד אפוא על 44 ימים, כמניין ימי מעצרו של המערער. אין שינוי ביתר רכיבי הענישה. 


ניתן והודע היום, ח' בחשוון התשפ"ז, 19 באוקטובר 2026, ויועבר לצדדים ולמערער על ידי המזכירות.


______________	                      ______________	                    ______________
  המשנה לנשיאה	                                הנשיאה	                                          שופט


חתימת המגיה:   _______________________________    העתק       נאמן       למקור             
                                                                                                       רס"ל        מיקה     אשרוב
 תאריך:   ____________________________________    קצינת         בית         הדין

